Leerling met skêr by skool gesteek‘n Graad 10-leerling is Donderdagmiddag deur ŉ graad 8-leerling met ŉ skêr gesteek buite Hoërskool Eric Louw in Musina. “Die seun is deur die jonger seun in sy ribbes gesteek en is na die Trichardt Medikliniek gehaas,” het ŉ polisiewoordvoerder, lt. kol Ronel Otto, gesê. Die 13-jarige graad 8-leerling is na die polisiestasie geneem deur sy ouers. Otto sê hy is in die sorg van sy ouers vrygelaat. Otto sê die motief vir die aanval is nog nie bekend nie en die polisie ondersoek ŉ saak van aanranding.